ອີຣັກ ແລະ ສຫລ ກວດສອບເບິ່ງ ຈຳນວນ ຜູ້ບາດເຈັບລົ້ມຕາຍ ໃນການໂຈມຕີ ທາງ ອາກາດ ທີ່ Mosul
ທ່ານ Thomas ໂຄສົກ ຂອງກອງບັນຊາການ Centcom ກ່າວວ່າ ພວກເຮົາກຳລັງ​ ຈະຊອກຫາຄວາມຈິງ ແລະຫຼັກຖານຕ່າງໆ ທີ່ພົວພັນກັບເລື່ອງນີ້.
ກອງກຳລັງສະຫະລັດ ກຳລັງກວດກາເບິ່ງພາບວີດີໂອ ຫຼາຍກວ່າ 700 ຕອນທີ່ແຕກ ຕ່າງກັນ ທີ່ເກັບກຳໄວ້ ໃນຮອບ 10 ມື້ຜ່ານມາໃນການໂຈມຕີທາງອາກາດ ທີ່ເມືອງ Mosul ເພື່ອຈະລົງຄວາມເຫັນກ່ຽວກັບວ່າ ລາຍງານການໂຈມຕີທາງອາກາດຂອງ ແນວໂຮມ ຕໍ່ຕ້ານກຸ່ມລັດອິສລາມ ໄດ້ສັງຫານພົນລະເຮືອນຫລາຍເຖິງ 100 ຄົນທີ່ ເມືອງ Mosul ນັ້ນ ເປັນທີ່ໜ້າເຊື່ອຖືໄດ້ຫລືບໍ່ ອີງຕາມຄຳເວົ້າຂອງໂຄສົກ ທີ່ໄດ້ກ່າວ ໃນວັນຈັນວານນີ້ ພັນອາກາດເອກ John Thomas ຊຶ່ງເປັນໂຄສົກຂອງກອງບັນຊາການ Centcom ທີ່ກຳກັບດູແລການປະຕິບັດງານຂອງກຳລັງສະຫະລັດໃນພາກຕາເວັນອອກກາງ ກ່າວວ່າ ທຳນຽບຫ້າແຈ ໄດ້ເອີ້ນການເສຍຊີວິດ ຂອງພົນລະເຮືອນ ໃນເມືອງ Mosulທາງພາກ ເໜືອຂອງປະເທດອີຣັກວ່າ ເປັນການສູນເສຍທີ່ໂສກເສົ້າເສຍໃຈສຸດ ນັ້ນແມ່ນຄຳເວົ້າຂອງທ່ານJim Mattis ລັດຖະມົນຕີປ້ອງກັນປະເທດສະຫະລັດ ທີ່ໄດ້ກ່າວໄວ້ ໃນວັນຈັນວານນີ້ ທ່ານຍັງກ່າວ ອີກຕື່ມວ່າ ທຳນຽບຫ້າແຈ ໄດ້ກ່າວວ່າ ການທົບທວນໃນຂັ້ນຕົ້ນ ໄດ້ສະແດງໃຫ້ເຫັນວ່າເຮືອ ບິນລົບ ຂອງກຸ່ມແນວໂຮມ ໄດ້ທຳການໂຈມຕີໃນວັນທີ 17 ມີນາ ຜ່ານມານີ້ ໃນພາກຕາເວັນຕົກ ເຂດເມືອງເກົ່າຂອງເມືອງ Mosul ຊຶ່ງທ່ານ Thomas ໄດ້ກ່າວເພີ່ມຕື່ມວ່າ ລະເບີດບາງໜ່ວຍ ແມ່ນໄດ້ຖິ້ມລົງພຽງບໍ່ເທົ່າໃດແມັດ ຫ່າງຈາກບ່ອນທີ່ມີລາຍງານວ່າ ໄດ້ມີຜູ້ຄົນບາດເຈັບລົ້ມຕາຍນັ້ນ ທ່ານ Thomas ໄດ້ກ່າວວ່າ ກອງກຳລັງສະຫະລັດ ແມ່ນມີຄວາມສາມາດຢ່າງເຕັມປ່ຽມ ແຕ່ເຖິງຢ່າງໃດກໍຕາມ ການທຳລາຍຕຶກອາຄານຫຼັງນຶ່ງ ໃນຂະນະທີ່ປ່ອຍໃຫ້ຂົງເຂດ ທີ່ຢູ່ອ້ອມແອ້ມນັ້ນ ບໍ່ໄດ້ຮັບຜົນກະທົບຢ່າງໃດເລີຍ